На основу члана 46. Закона о локалној самоуправи („Сл. Гласник РС“ бр.129/2007 и 84/2014), члана 3.Одлуке о Општинском већу (службени лист града Ниша“ бр. 83/2008), чланова 6 и 10. Одлуке о условима прибављања и отуђења непокрености у јавној својини, отуђења покретних ствари у јавној својини, давања у закуп ствари у јавној својини и поступцима јавног надметања, прикупљања писмених понуда и непосредне погодбе („Сл. лист Града Ниша“ бр.78/2013) и Извештаја са непосредног преговарања бр.02-400-453/19-I/04 од 10.09.2019.године,

Општинско веће Општине Гаџин Хан, на 25. (двадесетпетој) седници, одржаној дана 22.новембра 2019.године, доноси

**З А К Љ У Ч А К**

I **ОДБИЈА СЕ** понуда представника мобилних оператера: Telenor d.o.o, Telekom Srbija i VIP mobile d.o.o. да цена месечне закупнине пословног простора на антенском стубу на Селичевици износи 300 евра ( у динарској противредности).

II **НАЛАЖЕ СЕ** мобилним оператерима да демонтирају опрему са антенског стуба најкасније до 31.12.2019.године с обзиром да у непосредном преговарању нису прихватили цену закупнине власника антенског стуба Општине Гаџин Хан.

III **ОБАВЕЗУЈУ СЕ** мобилни оператери да изврше плаћање закупнине за период 01.12.2018.године -до демонтаже опреме, а најкасније до 31.12.2019.године према ценама месечне закупнине из последњег уговора са Дирекцијом за изградњу и комуналне делатности Општине Гаџин Хан.

Уплату извршити на уплатни рачун 840-742155843-80 на основу Споразума о признању дуга који ће се закључити са сваким мобилним оператером.

ОПШТИНСКО ВЕЋЕ ОПШТИНЕ ГАЏИН ХАН

Број:06-400-648/19-IV

У Гаџином Хану, дана 22. новембра 2019.године

 ПРЕДСЕДНИК ОПШТИНСКОГ ВЕЋА

 Марија Цветковић